CELEX: 52014DP0110
Language: hr
Date: 2014-02-25 00:00:00
Title: Odluka Europskog parlamenta od 25. veljače 2014. o zahtjevu za ukidanje imuniteta Tadeuszu Cymańskom (2013/2278(IMM))

29.8.2017   
            
            
               HR
            
            
               Službeni list Europske unije
            
            
               C 285/161
            
         P7_TA(2014)0110
   Zahtjev za ukidanje parlamentarnog imuniteta Tadeuszu Cymańskom
   Odluka Europskog parlamenta od 25. veljače 2014. o zahtjevu za ukidanje imuniteta Tadeuszu Cymańskom (2013/2278(IMM))
   (2017/C 285/24)
   
      Europski parlament,
   
               —
            
            
               uzimajući u obzir zahtjev za ukidanje imuniteta Tadeuszu Cymańskom, koji je 23. listopada 2013. podnio javni tužitelj Republike Poljske i koji je objavljen na sjednici 18. studenog 2013.,
            
         
               —
            
            
               nakon saslušanja Tadeusza Cymańskog u skladu s člankom 7. stavkom 5. Poslovnika,
            
         
               —
            
            
               uzimajući u obzir članke 8. i 9. Protokola br. 7 o povlasticama i imunitetima Europske unije i članak 6. stavak 2. Akta od 20. rujna 1976. o izboru zastupnika Europskog parlamenta neposrednim općim izborima,
            
         
               —
            
            
               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010. i 6. rujna 2011. (1),
            
         
               —
            
            
               uzimajući u obzir članak 105. ustava Republike Poljske,
            
         
               —
            
            
               uzimajući u obzir članak 5(2). stavak 1. i članak 7. Poslovnika,
            
         
               —
            
            
               uzimajući u obzir izvješće Odbora za pravna pitanja (A7-0099/2014),
            
         
               A.
            
            
               budući da je javni tužitelj Republike Poljske zatražio ukidanje parlamentarnog imuniteta Tadeuszu Cymańskom u vezi sa zahtjevom za pokretanje kaznenog postupka protiv zastupnika u Europskom parlamentu, koji je podnio Glavni inspektorat za cestovni promet u pogledu kaznenog djela iz članka 96. stavka 3. poljskog Zakona o lakšim kaznenim djelima;
            
         
               B.
            
            
               budući da u skladu s člankom 8. Protokola Europske unije o povlasticama i imunitetima zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasovanja pri obnašanju svojih dužnosti;
            
         
               C.
            
            
               budući da u skladu s člankom 9. Protokola Europske unije o povlasticama i imunitetima zastupnici u Europskom parlamentu na državnom području svoje države imaju imunitet priznat zastupnicima u parlamentu te države;
            
         
               D.
            
            
               budući da se u skladu s člankom 105. ustava Republike Poljske „zastupnik ne može pozvati na odgovornost za djelatnost koju je obavljao u okviru zastupničkog mandata tijekom njegova trajanja ili nakon njegova isteka. Za takve se djelatnosti zastupnika može pozvati na odgovornost samo ispred poljskog parlamenta Sejma, a ako je prekršio prava trećih strana protiv njega se može pokrenuti postupak samo pred sudom uz suglasnost Sejma”;
            
         
               E.
            
            
               budući da jedino Parlament odlučuje o tome hoće li se u određenom slučaju imunitet ukinuti ili ne; budući da Parlament u svojoj odluci o ukidanju imuniteta može s pravom uzeti u obzir stajalište zastupnika o kojem je riječ (2);
            
         
               F.
            
            
               budući da navodno kazneno djelo nije izravno ili očigledno povezano s dužnostima koje je Tadeusz Cymański obavljao kao zastupnik u Europskom parlamentu niti ono predstavlja izraženo mišljenje ili glasovanje pri obnašanju njegovih zastupničkih dužnosti u Europskom parlamentu u smislu članka 8. Protokola br. 7 Europske unije o povlasticama i imunitetima;
            
         
               G.
            
            
               budući da kazneni postupak koji se pokreće protiv Tadeusza Cymańskog stoga ni na koji način nije povezan s njegovim položajem zastupnika u Europskom parlamentu;
            
         
               H.
            
            
               budući da u ovom slučaju Parlament nije našao dokaz za fumus persecutionis, tj. dovoljno ozbiljnu i konkretnu sumnju da je postupak pokrenut kako bi se dotičnom zastupniku nanijela politička šteta;
            
         
               I.
            
            
               budući da je zahtjev podnesen na temelju pisane izjave Tadeusza Cymańskog u kojoj je on odbio identificirati osobu kojoj je povjerio upravljanje vozilom iz izvješća Glavnog inspektorata za cestovni promet i pristao platiti kaznu od 500 PLN-a za kazneno djelo iz članka 96. stavka poljskog Zakona o lakšim kaznenim djelima;
            
         
            
               1.
            
            
               odlučuje ukinuti imunitet Tadeuszu Cymańskom;
            
         
            
               2.
            
            
               nalaže predsjedniku da ovu Odluku i izvješće nadležnog odbora odmah proslijedi nadležnom tijelu u Republici Poljskoj i Tadeuszu Cymańskom.
            
         
      (1)  Presuda od 12. svibnja 1964. u predmetu 101/63, Wagner/Fohrmann i Krier (Zbornik sudske prakse 1964., str. 381.); presuda od 10. srpnja 1986. u predmetu 149/85, Wybot/Faure i drugi (Zbornik sudske prakse 1986., str. 2391.); presuda od 15. listopada 2008. u predmetu T-345/05, Mote/Parlament (Zbornik sudske prakse 2008., str. II-2849.); presuda od 21. listopada 2008. u spojenim predmetima C-200/07 i C-201/07, Marra/De Gregorio i Clemente (Zbornik sudske prakse 2008., str. I-7929.); presuda od 19. ožujka 2010. u predmetu T-42/06, Gollnisch/Parlament (Zbornik sudske prakse 2010., str. II-1135.); presuda od 6. rujna 2011. u predmetu C-163/10, Patriciello (Zbornik sudske prakse 2011., str. I-7565).
   
      (2)  Predmet T-345/05 Mote protiv Parlamenta, citiran gore, stavak 28.